ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કહ્યું કે સરકારમાં માનવ સંસાધન સંચાલનમાં ધરમૂળથી સુધારો લાવવા માટે છે કર્મયોગી મિશન
તેમણે કહ્યું કે, iGOT પ્લેટફોર્મ ભૂમિકા આધારિત એચઆર મેનેજમેન્ટ અને અવિરત શિક્ષણમાં સંક્રાંતિ શક્ય બનવાશે
શ્રેણીબદ્ધ ટ્વિટ્સમાં પ્રધાનમંત્રી શ્રી નરેન્દ્ર મોદીએ કહ્યું હતું કે, મિશન કર્મયોગી - સિવિલ સર્વિસીસ કેપેસિટી બિલ્ડિંગ માટેનો રાષ્ટ્રીય કાર્યક્રમ, સરકારમાં માનવ સંસાધન સંચાલન પ્રણાલીમાં ધરમૂળથી સુધારો કરશે. તે સિવિલ સર્વન્ટ્સની ક્ષમતા વધારવા માટે પ્રમાણો અને આધુનિક માળખાનો ઉપયોગ કરશે.
તેમણે કહ્યું કે, iGOT પ્લેટફોર્મ ભૂમિકા આધારિત એચઆર મેનેજમેન્ટ અને અવિરત શિક્ષણમાં સંક્રાંતિ શક્ય બનવાશે. મિશન કર્મયોગીનો હેતુ સિવિલ સર્વન્ટ્સને પારદર્શિતા અને તકનીકી દ્વારા વધુ સર્જનાત્મક, રચનાત્મક અને નવીન બનાવીને ભવિષ્ય માટે તૈયાર કરવાનો છે.”
#MissionKarmayogi - National Program for Civil Services Capacity Building approved in today’s cabinet will radically improve the Human Resource management practices in the Government. It will use scale & state of the art infrastructure to augment the capacity of Civil Servants. pic.twitter.com/RNl3uDS7IL
— Narendra Modi  September 2, 2020
The iGOT platform will enable the transition to a role-based HR management & continuous learning. Mission Karmayogi aims to prepare Civil Servants for the future by making them more creative, constructive & innovative through transparency and technology. #CivilService4NewIndia pic.twitter.com/NxGBcAxUGo
— Narendra Modi  September 2, 2020
SD/BT
(
સંરક્ષણ મંત્રાલય
DEFEXPO-2022 માટે પૂરજોશમાં તૈયારીઓ
ભારતનું મુખ્ય સંરક્ષણ પ્રદર્શન ગાંધીનગર, ગુજરાત ખાતે 18 થી 22 ઓક્ટોબર 2022 દરમિયાન યોજાશે
સંરક્ષણ મંત્રાલયની એક ઉચ્ચ સ્તરીય ટીમે તૈયારીઓની સમીક્ષા કરી
ભારતના મુખ્ય સંરક્ષણ પ્રદર્શન DefExpo-2022ની 12મી આવૃત્તિ, ગાંધીનગર, ગુજરાત ખાતે 18 - 22 ઓક્ટોબર 2022 દરમિયાન યોજાનાર છે અને તે અત્યાર સુધીનું સૌથી મોટા પ્રદર્શન તરીકે અપેક્ષિત છે. જેમાં પ્રથમ ત્રણ બિઝનેસ ડેઈઝ રહેશે પછી 21 - 22 ઓક્ટોબર 2022 દરમિયાન લોકો માટે ખુલ્લું મૂકાશે.
DefExpo-2022ની તૈયારીઓ પૂરજોશમાં ચાલી રહી છે. આ તરફ, સંરક્ષણ મંત્રાલય, નવી દિલ્હીની એક ઉચ્ચ સ્તરીય ટીમ, શ્રી અનુરાગ વાજપેયી, Jt Secy, DIPએ, શ્રી અચલ મલ્હોત્રા, ડિરેક્ટર, DEO સાથે 15 થી 16 સપ્ટેમ્બર 2022 દરમિયાન તૈયારીઓની સમીક્ષા કરવા ગાંધીનગરની મુલાકાત લીધી હતી. શ્રીમતી મમતા હિરપરા, MD, iNDEXTb સહિત ગુજરાત રાજ્ય સરકારના અધિકારીઓ સાથે શ્રેણીબદ્ધ બેઠકો અને વાર્તાલાપ હાથ ધરવામાં આવ્યા હતા. શ્રી અનુરાગ વાજપેયીએ બાદમાં ગુજરાત સરકારના ગૃહ અને ઉદ્યોગના અધિક મુખ્ય સચિવ શ્રી રાજકુમાર સાથે મુલાકાત કરી અને તેમને ડીફએક્સપો 2022 માટેની ઝડપી તૈયારીઓ વિશે માહિતી આપી જે માનનીય પ્રધાનમંત્રી શ્રી નરેન્દ્ર મોદીના આત્મનિર્ભરતા માટેના આહ્વાન સાથે ભારતીય કંપનીઓ માટે પ્રથમવાર આયોજિત છે.
આ DefExpoની અત્યાર સુધીની સૌથી મોટી આવૃત્તિ છે અને તે હેલિપેડ એક્ઝિબિશન સેન્ટર  ખાતે યોજાશે અને મહાત્મા મંદિર કન્વેન્શન એન્ડ એક્ઝિબિશન સેન્ટર  ખાતે ઉદ્ઘાટન/સત્તાવાર કાર્યો અને સેમિનાર યોજાશે. અમદાવાદના સાબરમતી રિવરફ્રન્ટ ખાતે પાંચેય દિવસ સશસ્ત્ર દળો, DPSU અને ઉદ્યોગના સાધનો અને કૌશલ્યનું પ્રદર્શન કરતા જીવંત પ્રદર્શનો યોજાશે.
18-22 ઓક્ટોબર 2022 દરમિયાન પોરબંદર ખાતે સામાન્ય જનતા માટે શિપ વિઝિટ ખોલવામાં આવશે. આ ઉપરાંત, DefExpo-2022 દરમિયાન ડ્રોન શો પણ યોજાશે. આ પ્રથમ વખત છે કે ગાંધીનગર અને અમદાવાદ બંને જગ્યાએ ડ્રોન શો યોજાશે.
YP/GP/JD
(Visitor Counter : 163
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 187.26 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 14,241 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,589 દર્દીઓ સાજા થયા, કુલ વધીને 4,25,16,068
છેલ્લા 24 કલાકમાં ભારતમાં 2,451 નવા કેસ નોંધાયા
દૈનિક પોઝિટિવીટી દર 0.55% પહોંચ્યો
સાપ્તાહિક પોઝિટિવીટી દર હાલમાં 0.47% છે
કુલ 83.38 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,48,939 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131
પ્રધાનમંત્રીનું કાર્યાલય
પ્રધાનમંત્રીએ પોર્ટ બ્લેર પર તિરંગો લહેરાવવાની 75મી વર્ષગાંઠ પર નેતાજી સુભાષચંદ્ર બોઝને યાદ કર્યા
પ્રધાનમંત્રી શ્રી નરેન્દ્ર મોદીએ પોર્ટ બ્લેર પર તિરંગો લહેરાવવાની 75મી વર્ષગાંઠ પર નેતાજી સુભાષચંદ્ર બોઝને યાદ કર્યા હતા. એક ટ્વિટમાં પ્રધાનમંત્રીએ કહ્યું કે, “30મી ડિસેમ્બર, 1943... દરેક ભારતીયની સ્મૃતિમાં યાદગાર દિવસ, જ્યારે બહાદુર નેતાજી સુભાષ બોઝે પોર્ટ બ્લેર ખાતે ત્રિરંગો લહેરાવ્યો. આ વિશેષ દિવસની 75મી વર્ષગાંઠ નિમિત્તે હું બંદર બ્લેર ગયો હતો અને ત્રિરંગો ફરકાવવાનું સન્માન મેળવ્યું હતું. કેટલીક યાદો વહેંચી રહ્યો છું.
SD/GP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 1,947 ડોઝ આપવામાં આવ્યા છે
ભારતનો સક્રિય કેસલોડ હાલમાં 67,806 છે
સક્રિય કેસ 0.15% છે
રિકવરી રેટ હાલમાં 98.66% છે
છેલ્લા 24 કલાકમાં 9,833 રિકવરી સાથે કુલ રિકવરી વધીને 4,42,92,854 થઈ
છેલ્લા 24 કલાકમાં 10,112 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.54 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,43,899 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 57
પ્રધાનમંત્રીનું કાર્યાલય
પ્રધાનમંત્રી શ્રીએ ક્વોડ નેતાઓની વર્ચ્યુઅલ સમિટમાં ભાગ લીધો
પ્રધાનમંત્રીએ આજે યુએસ પ્રમુખ જો બાઈડેન, ઑસ્ટ્રેલિયન પ્રધાનમંત્રી સ્કોટ મોરિસન અને જાપાનના પ્રધાનમંત્રી ફ્યુમિયો કિશિદા સાથે ક્વાડ નેતાઓની વર્ચ્યુઅલ સમિટમાં ભાગ લીધો હતો.
મીટિંગમાં સપ્ટેમ્બર 2021 ક્વાડ સમિટ પછીની ક્વાડ પહેલ પરની પ્રગતિની સમીક્ષા કરવામાં આવી હતી. આ વર્ષના અંતમાં જાપાનમાં સમિટ દ્વારા નક્કર પરિણામો હાંસલ કરવાના ઉદ્દેશ્ય સાથે નેતાઓ સહકારને વેગ આપવા પર સંમત થયા હતા.
પ્રધાનમંત્રીએ ભારપૂર્વક જણાવ્યું હતું કે ક્વાડે ઈન્ડો-પેસિફિક ક્ષેત્રમાં શાંતિ, સ્થિરતા અને સમૃદ્ધિને પ્રોત્સાહન આપવાના તેના મુખ્ય ઉદ્દેશ્ય પર ધ્યાન કેન્દ્રિત કરવું જોઈએ. તેમણે માનવતાવાદી અને આપત્તિ રાહત, દેવું, ટકાઉપણું, સપ્લાય ચેઇન, સ્વચ્છ ઊર્જા, કનેક્ટિવિટી અને ક્ષમતા-નિર્માણ જેવા ક્ષેત્રોમાં ક્વાડની અંદર સહકારના નક્કર અને વ્યવહારુ સ્વરૂપો માટે હાકલ કરી હતી.
મીટિંગમાં યુક્રેનની ઘટમાળની ચર્ચા કરવામાં આવી હતી, જેમાં તેની માનવતાવાદી અસરો પણ સામેલ છે. પ્રધાનમંત્રીએ સંવાદ અને મુત્સદ્દીગીરીના માર્ગ પર પાછા ફરવાની જરૂરિયાત પર ભાર મૂક્યો હતો.
નેતાઓએ દક્ષિણપૂર્વ એશિયા, હિંદ મહાસાગર ક્ષેત્ર અને પેસિફિક ટાપુઓની સ્થિતિ સહિત અન્ય સ્થાનિક મુદ્દાઓ પર પણ ચર્ચા કરી હતી. પ્રધાનમંત્રીએ યુએન ચાર્ટર, આંતરરાષ્ટ્રીય કાયદા અને સાર્વભૌમત્વ અને પ્રાદેશિક અખંડિતતાના આદરનું પાલન કરવાના મહત્વનો પુનરોચ્ચાર કર્યો.
નેતાઓ સંપર્કમાં રહેવા અને જાપાનમાં આગામી નેતાઓની સમિટ માટે મહત્વાકાંક્ષી કાર્યસૂચિ તરફ કામ કરવા સંમત થયા હતા.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 142.47 કરોડને પાર
છેલ્લા ચોવીસ કલાકમાં 72 લાખ ડોઝ આપવામાં આવ્યા
સાજા થવાનો દર હાલમાં 98.40%, માર્ચ 2020થી સૌથી વધુ
છેલ્લા 24 કલાકમાં 6,358 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  44 દિવસથી 1% કરતા ઓછો
છેલ્લા 24 કલાકમાં 72,87,547 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 142.47 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,51,91,424 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,87,043
|
|
બીજો ડોઝ
|
|
96,88,051
|
|
FLWs
|
|
પ્રથમ ડોઝ
|
|
1,83,84,989
|
|
બીજો ડોઝ
|
|
1,68,50,329
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
49,51,42,331
|
|
બીજો ડોઝ
|
|
31,94,71,734
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,35,18,168
|
|
બીજો ડોઝ
|
|
14,70,85,153
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,08,30,878
|
|
બીજો ડોઝ
|
|
9,33,23,060
|
|
કુલ
|
|
1,42,46,81,736
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,42,43,945 દર્દીઓ સાજા થઇ ગયા છે અને છેલ્લા 24 કલાકમાં વધુ 6,450 દર્દીઓ સાજા થયા છે.
આના કારણે એકંદરે સાજા થવાનો દર 98.40% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
61 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 6,358 નવા કેસ નોંધાયા છે.
સક્રિય કેસનું ભારણ હાલમાં 75,456 છે. હાલમાં સક્રિય કેસો દેશના કુલ પોઝિટિવ કેસોના 0.22% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,35,495 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 67.41 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.64% છે જે છેલ્લા 44 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.61% નોંધાયો છે. દૈનિક પોઝિટીવિટી દર છેલ્લા 85 દિવસથી 2%થી ઓછો છે અને સળંગ 120 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે પ્રધાનમંત્રી નરેન્દ્ર મોદીને જનપ્રતિનિધિ તરીકે 20મા વર્ષની શરૂઆત કરવા બદલ અભિનંદન આપ્યા
પ્રધાનમંત્રી મોદીના વિચારો, વિઝન અને કરિશ્માઈ વ્યક્તિત્વથી પ્રેરિત થઈને અત્યારે દરેક ભારતીય ભારતને ‘વિશ્વગુરુ’ તરીકે પુનઃસ્થાપિત કરવા કાર્યરત છે
તેમના અસાધારણ નેતૃત્વ અને માર્ગદર્શન હેઠળ દેશના કલ્યાણ માટે કામ કરવું મારા માટે અતિ ગર્વની વાત છે
130 કરોડ ભારતીયોની આકાંક્ષાને પ્રધાનમંત્રી મોદી જ ખરાં અર્થમાં સમજી શકે છે
વર્ષ 2001માં સાતમી ઓક્ટોબરના રોજ શ્રી નરેન્દ્ર મોદીએ ગુજરાતના મુખ્યમંત્રી તરીકે શપથ લીધા હતા; એ દિવસે દેશના હિત કાજે અને જનસેવા માટે પ્રતિબદ્ધ, અવિરત સેવાની સફર શરૂ થઈ હતી
ગુજરાતના મુખ્યમંત્રી તરીકે શ્રી નરેન્દ્ર મોદીએ રાજ્યના વિકાસમાં ક્રાંતિ કરી હતી અને હવે પ્રધાનમંત્રી તરીકે વિવિધ ઐતિહાસિક યોજનાઓ અને પહેલો સાથે ગરીબો, ખેડૂતો, મહિલાઓ અને સમાજના વંચિત તબક્કાના લાખો લોકોને જોડીને તેમના જીવનમાં સકારાત્મક પરિવર્તન લાવી રહ્યાં છે
ભૂજને સદીના સૌથી જીવલેણ ધરતીકંપમાંથી બેઠું કરવાનું હોય અને એને વિકાસના માર્ગે ફરી અગ્રેસર કરવાનું હોય કે પછી શાંતિ અને સંવાદના પ્રતીક સ્વરૂપે ગુજરાતને અગ્રેસર કરવાનું હોય કે પછી આકરી મહેનત અને લાંબા ગાળાની વિચારસરણી દ્વારા દેશની પ્રગત
કેન્દ્રીય ગૃહ મંત્રી અમિત શાહે પ્રધાનમંત્રી નરેન્દ્ર મોદીને જનપ્રતિનિધિ તરીકે 20મા વર્ષની શરૂઆત કરવા બદલ અભિનંદન આપ્યા હતા. શ્રેણીબદ્ધ ટ્વીટ કરીને કેન્દ્રીય ગૃહ મંત્રીએ જણાવ્યું હતું કે, “7 ઓક્ટોબર આપણા દેશના ઇતિહાસમાં અતિ મહત્ત્વપૂર્ણ દિવસ છે. વર્ષ 2001માં આ જ દિવસે શ્રી નરેન્દ્ર મોદીએ ગુજરાતના મુખ્યમંત્રી તરીકે શપથ લીધા હતા અને એ દિવસ પછી દેશના હિત કાજે અને જાહેર સેવા માટે અવિરત યાત્રા શરૂ થઈ હતી. આ સફરથી આપણને દેશના વિકાસમાં દરરોજ નવા સીમાચિહ્નો સર કરવામાં મદદ મળી છે.”
શ્રી અમિત શાહે કહ્યું હતું કે, “પ્રધાનમંત્રી મોદીના વિચારો, વિઝન અને કરિશ્માઈ વ્યક્તિત્વથી પ્રેરિત થઈને અત્યારે દરેક ભારતીય ભારતને ‘વિશ્વગુરુ’ તરીકે પુનઃસ્થાપિત કરવા કાર્યરત છે. તેમના અસાધારણ નેતૃત્વ અને માર્ગદર્શન હેઠળ દેશના કલ્યાણ માટે કામ કરવું મારા માટે અતિ ગર્વની વાત છે.”
તેમણે વધુમાં ઉમેર્યું હતું કે, “જો 130 કરોડ ભારતીયોની આકાંક્ષાને ખરાં અર્થમાં કોઈ સમજી શકે એવું હોય, તો એ પ્રધાનમંત્રી શ્રી નરેન્દ્ર મોદી સિવાય અન્ય કોઈ નથી. પોતાની લાંબા ગાળાની વિચાસરણી સાથે પ્રધાનમંત્રી મજબૂત, આધુનિક અને આત્મનિર્ભર ભારતનું નિર્માણ કરવા અવિરતપણે કામ કરે છે.”
શ્રી અમિત શાહે કહ્યું હતું કે, “ગુજરાતના મુખ્યમંત્રી તરીકે શ્રી નરેન્દ્ર મોદીએ રાજ્યના વિકાસમાં ક્રાંતિ કરી હતી અને હવે પ્રધાનમંત્રી તરીકે વિવિધ ઐતિહાસિક યોજનાઓ અને પહેલો સાથે ગરીબો, ખેડૂતો, મહિલાઓ અને સમાજના વંચિત તબક્કાના લાખો લોકોને જોડીને તેમના જીવનમાં સકારાત્મક પરિવર્તન લાવી રહ્યાં છે.”
શ્રી અમિત શાહે જણાવ્યું હતું કે, “ભૂજને સદીના સૌથી જીવલેણ ધરતીકંપમાંથી બેઠું કરવાનું હોય અને એને વિકાસના માર્ગે ફરી અગ્રેસર કરવાનું હોય કે પછી શાંતિ અને સંવાદના પ્રતીક સ્વરૂપે ગુજરાતને અગ્રેસર કરવાનું હોય કે પછી આકરી મહેનત અને લાંબા ગાળાની વિચારસરણી દ્વારા દેશની પ્રગતિ અને વિકાસ માટે ગુજરાતનું મોડલ પ્રદાન કરવાનું હોય – આ તમામનો શ્રેય એકમાત્ર મોદીજીની અવિરત પ્રતિબદ્ધતાને જાય છે.”
SD/GP/BT
(Visitor Counter : 111
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 218.17 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 21,63,248 ડોઝ આપવામાં આવ્યા
ભારતમાં સક્રિય કેસનું ભારણ 40,750 થયું
સક્રિય કેસનું ભારણ હાલમાં 0.09% છે
સાજા થવાનો દર હાલમાં 98.72% નોંધાયો
છેલ્લા 24 કલાકમાં 4,474 દર્દીઓ સાજા થયા, કુલ વધીને 4,40,13,999 દર્દીઓ સાજા થયા
છેલ્લા 24 કલાકમાં ભારતમાં 4,272 નવા કેસ નોંધાયા
દૈનિક પોઝિટિવીટી દર 1.35% પહોંચ્યો
સાપ્તાહિક પોઝિટિવીટી દર હાલમાં 1.51% છે
કુલ 89.47 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,16,916 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 85
પ્રધાનમંત્રીનું કાર્યાલય
ભારતમાં પરિવર્તન થઈ રહ્યું છે, કારણ કે ભારતીયોએ પરિવર્તન કરવાનો નિર્ણય લીધો છે : પ્રધાનમંત્રી
પ્રધાનમંત્રી મોદીએ સુરતમાં ન્યૂ ઇન્ડિયા યૂથ કોન્ક્લેવને સંબોધન કર્યું
પ્રધાનમંત્રી શ્રી નરેન્દ્ર મોદીએ સુરતમાં ટાઉનહોલમાં આયોજિત ન્યૂ ઇન્ડિયા યૂથ કોન્ક્લેવમાં યુવાન વ્યાવસાયિકો સાથે ચર્ચા કરી હતી. પ્રધાનમંત્રીને ન્યૂ ઇન્ડિયા યૂથ કોન્ક્લેવમાં જબરદસ્ત આવકાર મળ્યો હતો.
પ્રધાનમંત્રીએ કહ્યું હતું કે, દેશમાં પરિવર્તન થઈ રહ્યું છે અને લોકોએ શ્રેષ્ઠ ભારત માટે પરિવર્તન કરવાનો નિર્ણય કર્યો હોવાથી આ શક્ય બન્યું છે. આજે સુરતમાં નેશનલ યૂથ કોન્ક્લેવને સંબોધતા પ્રધાનમંત્રીએ જણાવ્યું હતું કે, અગાઉ એવો અભિગમ હતો કે, કંઈ બદલાશે નહીં કે કોઈ પરિવર્તન થશે નહીં. જોકે માનસિકતા બદલાઈ છે અને એ હવે દેખાઈ રહ્યું છે. તેમણે જણાવ્યું હતં કે, “એક સમયે લોકોની માનસિકતા એવી હતી કે, કંઇ બદલી ન શકે. અમે આવ્યાં અને સૌપ્રથમ માનસિકતા બદલી છે – હવે બધું બદલી શકે છે. ભારતમાં પરિવર્તન થઈ રહ્યું છે, કારણ કે ભારતીયોએ પરિવર્તનનો પવન ફૂંકવાનો નિર્ણય કર્યો છે.”
ભારતની ક્ષમતા વિશે પ્રધાનમંત્રી કહ્યું હતું કે, “આતંકવાદીઓએ મુંબઈમાં હુમલો કર્યો હતો, પછી શું થયું હતું? અમારી સરકારનાં શાસનમાં ઉરીમાં હુમલો થયો હતો, પછી શું થયું હતું? આ પરિવર્તન છે. આપણાં જવાનોનાં હૃદયમાં ગુસ્સો હતો, પ્રધાનમંત્રીનાં હૃદયમાં પણ ગુસ્સો હતો, એટલે સર્જિકલ સ્ટ્રાઇક કરવામાં આવી હતી. ઉરી આતંકવાદી હુમલા પછી મને ઊંઘ આવી નહોતી અને પછી શું થયું એ બધા જાણે છે. આ પરિવર્તન છે.”
પ્રધાનમંત્રીએ કહ્યું હતું કે, તેમની સરકારનું કાળાં નાણાં સામેનું અભિયાન નિર્ણાયક અને સાહસિક પગલું છે.
પ્રધાનમંત્રીએ જણાવ્યું હતું કે, વિમુદ્રીકરણ પછી ત્રણ લાખ કંપનીઓ બંધ થઈ ગઈ છે અને કોઈએ વિચાર્યું પણ નહોતું કે, કાળાનાણાં પર નિયંત્રણ લાવી શકાશે.
તેમણે ઉમેર્યું હતું કે, "ભારતીયો વચ્ચે પબ્લિક સેન્ટિમેન્ટ બદલાયું છે અને એનાથી દેશમાં પણ પરિવર્તન આવશે. મને એમાં વિશ્વાસ છે. અગાઉ લોકો માનતાં હતાં કે, બધુ લોકો કરશે, પણ અમે આ માન્યતા બદલી છે. આપણા કોઈ પણ કરતા દેશ સર્વોપરી છે."
પ્રધાનમંત્રીએ હળવી શૈલીમાં કહ્યું હતું કે, તેમનો આ દિવસમાં ચોથો જાહેર કાર્યક્રમ છે. જોકે તેઓ થાક્યાં નથી અને પછી તેમણે લોકોને પૂછ્યું હતું કે, તેઓ થાક્યાં છે કે નહીં. તેનાં જવાબમાં લોકોએ ના પાડી હતી.
ગુજરાતની એક દિવસની મુલાકાતમાં પ્રધાનમંત્રીએ આજે સુરત એરપોર્ટનાં ટર્મિનલ ભવનનાં વિસ્તરણનો શિલાન્યાસ કર્યો હતો અને સુરતમાં વિવિધ વિકાસ યોજનાઓનું ઉદઘાટન કર્યું હતું. તેમણે સુરતમાં અત્યાધુનિક રસીલાબેન સેવંતીલાલ વિનસ હોસ્પિટલનું લોકાર્પણ કર્યું હતું. પ્રધાનમંત્રીએ દાંડીમાં રાષ્ટ્રીય મીઠા સત્યાગ્રહ સ્મારકનું લોકાર્પણ કર્યું હતું.
RP
(Visitor Counter : 191
ચૂંટણી આયોગ
બિહાર, ઓડિશા અને ગુજરાતની રાજ્યસભાની બેઠકો ઉપર પેટાચૂંટણીઓ
નવી દિલ્હી, 17-06-2019
નીચે દર્શાવેલા કારણોસર બિહાર, ગુજરાત અને ઓડિશામાંથી રાજ્યસભાની છ બેઠકો ખાલી પડેલી છેઃ
|
|
ક્રમ નં.
|
|
રાજ્યો
|
|
સભ્યનું નામ
|
|
બેઠક ખાલી થવાનું કારણ
|
|
બેઠકનો કાર્યકાળ
|
|
1.
|
|
બિહાર
|
|
રવિશંકર પ્રસાદ
|
|
23.05.2019ના રોજ 17મી લોકસભામાં ચૂંટાયા
|
|
02.04.2024
|
|
2.
|
|
ગુજરાત
|
|
શાહ અમિતભાઇ અનિલચંદ્ર
|
|
23.05.2019ના રોજ 17મી લોકસભામાં ચૂંટાયા
|
|
18.08.2023
|
|
3.
|
|
|
|
સ્મૃતિ ઝુબિન ઇરાની
|
|
24.05.2019ના રોજ 17મી લોકસભામાં ચૂંટાયા
|
|
18.08.2023
|
|
4.
|
|
ઓડિશા
|
|
અચ્યુતાનંદ સામંત
|
|
24.05.2019ના રોજ 17મી લોકસભામાં ચૂંટાયા
|
|
03.04.2024
|
|
5.
|
|
|
|
પ્રતાપ કેસરી દેવ
|
|
ઓડિશા વિધાનસભામાં ચૂંટાયા. 09.06.2019ના રોજ બેઠક ખાલી પડી.
|
|
01.07.2022
|
|
6.
|
|
|
|
સૌમ્યા રંજન પટનાયક
|
|
06.06.2019ના રોજ રાજીનામું આપ્યું
|
|
03.04.2024
ચૂંટણી પંચે રાજ્યસભામાંથી ઉપરોક્ત દર્શાવેલા રાજ્યોમાંથી ખાલી પડેલી બેઠકો પર નીચે દર્શાવેલા કાર્યક્રમ અનુસાર પેટા-ચૂંટણીઓ યોજવાનો નિર્ણય કર્યો છે.
|
|
ક્રમ નં.
|
|
કાર્યક્રમ
|
|
તારીખ અને વાર
|
|
-
|
|
નોટિફિકેશનની જાહેરાત
|
|
18મી જૂન, 2019 
|
|
-
|
|
નામાંકન કરવાની છેલ્લી તારીખ
|
|
25મી જૂન, 2019 
|
|
-
|
|
નામાંકનપત્રોની ચકાસણી
|
|
26મી જૂન, 2019 
|
|
-
|
|
ઉમેદવારી પરત ખેંચવાની છેલ્લી તારીખ
|
|
28મી જૂન, 2019 
|
|
-
|
|
ચૂંટણીની તારીખ
|
|
5મી જુલાઇ, 2019 
|
|
-
|
|
ચૂંટણીના સમયગાળો
|
|
સવારે 9.00 થી બપોરે 4.00
|
|
-
|
|
મતોની ગણતરી
|
|
5મી જુલાઇ, 2019  સાંજે 5.00 કલાકે
|
|
-
|
|
તારીખ જે પહેલા ચૂંટણી સમાપ્ત થશે
|
|
9મી જુલાઇ, 2019 
વધુમાં તે સ્પષ્ટતા કરવામાં આવે છે કે રાજ્યસભા સહિત દરેક ગૃહોમાં ખાલી પડેલી જગ્યાઓ માટે પેટા-ચૂંટણીઓ અલગ-અલગ ખાલી જગ્યા તરીકે ગણવામાં આવશે અને પેટા-ચૂંટણીઓ માટેનો કાર્યક્રમ સામાન્ય હોવા છતાં તેને અલગ-અલગ ખાલી પડેલી જગ્યા તરીકે ગણવામાં આવશે અને તેના અલગ-અલગ જાહેરનામાં બહાર પાડવામાં આવશે. આ બાબત લોકપ્રતિનિધિત્વ ધારાની કલમ 147 થી 151ની જોગવાઇઓ અનુસાર છે અને આવા કિસ્સાઓમાં ચૂંટણી પંચની લાંબા સમયથી ચાલી રહેલી પ્રણાલી સાથે સુસંગત છે. અલગ-અલગ ચૂંટણીઓ યોજવાની બાબત નામદાર દિલ્હી હાઇકોર્ટ દ્વારા 1994ની સિવિલ રિટ પિટિશન નં.132 ના તારીખ 14.01.1994 અને વર્ષ 2006ની રિટ પિટિશન નં.9357 ના તારીખ 20.01.2009ના ચૂકાદાથી વાજબી ઠેરવવામાં આવેલ છે.
DK/NP/GP/RP
(Visitor Counter : 213
ચૂંટણી આયોગ
ભારતીય ચૂંટણી પંચે આંધ્રપ્રદેશ, અરૂણાચલ પ્રદેશ, ગુજરાત, કર્ણાટક, નાગાલેન્ડ અને તેલંગાણા રાજ્યો માટે વિશેષ ખર્ચ નિરીક્ષકોની નિમણૂક કરી
ભારતીય ચૂંટણી પંચે બે પ્રસિદ્ધ ભૂતપૂર્વ સનદી અધિકારીઓ શ્રી ગોપાલ મુખર્જી અને શ્રી ડી ડી ગોયલની લોકસભાની આગામી ચૂંટણીઓ માટે વિશેષ ખર્ચ નિરીક્ષક  તરીકે નિમણૂક કરી છે. શ્રી ગોપાલ મુખર્જી ભૂતપૂર્વ આઇઆરએસ , સીબીડીટીનાં ભૂતપૂર્વ સભ્યને આંધ્રપ્રદેશ અને તેલંગાણામાં નિયુક્ત કરવામાં આવ્યાં છે તેમજ શ્રી ડી ડી ગોયલ ભૂતપૂર્વ આઇઆરએસ , ભૂતપૂર્વ ડીજીઆઇટી ની અરૂણાચલ પ્રદેશ અને નાગાલેન્ડમાં નિયુક્ત કરવામાં આવ્યાં છે. આ બંને અધિકારીઓ આવકવેરા વિભાગ દ્વારા તપાસ અને જપ્તીની કામગીરી હાથ ધરવા માટે વિસ્તૃત જાણકારી ધરાવે છે.
વિશેષ નિરીક્ષકો ચૂંટણી માટેનાં કાર્યતંત્ર દ્વારા હાથ ધરવામાં આવેલા કામ પર નજર રાખશે અને એનું નિરીક્ષણ કરશે તેમજ રોકડ, શરાબ અને મફત ભેટસોગાદો વગેરેની વહેંચણી કરીને ચૂંટણી પ્રક્રિયાનું ઉલ્લંઘન કરી મતદાતાઓને પ્રલોભન આપવાનો પ્રયાસ કરનાર તમામ વ્યક્તિઓ/સંસ્થાઓ સામે સી-વિજિલ અને વોટર હેલ્પલાઇન 1950 મારફતે પ્રાપ્ત જાસૂસી બાતમીઓ અને ફરિયાદોને આધારે કડક અને અસરકારક કામગીરી સુનિશ્ચિત કરે છે.
ઉપરાંત પંચે ગુજરાત અને કર્ણાટકનો વધારાની જવાબદારી અનુક્રમે શ્રી શૈલેન્દ્ર હાન્ડા અને શ્રીમતી મધુ મહાજનને સુપરત કરવાનો નિર્ણય લીધો છે. પંચે 19 માર્ચ, 2019નાં રોજ અધિકારીઓની નિમણૂક વિશેષ ખર્ચ નિરીક્ષક તરીકે કરી હતી. એટલે શ્રી હાન્ડા મહારાષ્ટ્ર અને ગુજરાતમાં વિશેષ ખર્ચ નિરીક્ષક તરીકે કામગીરી કરશે અને શ્રીમતી મહાજનની તમિલનાડુ અને કર્ણાટકમાં કામગીરી હાથ ધરશે.
RP
(Visitor Counter : 204
મંત્રીમંડળ
મંત્રીમંડળે કેન્દ્ર સરકારનાં માંદાં/ખોટ કરતાં એકમોને સમયબદ્ધ બંધ કરવા માટેની તથા તેની સ્થાવર અને જંગમ અસ્કયામતોના નિકાલ અંગે સુધારેલી માર્ગરેખાઓને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે જાહેર સાહસોના વિભાગ હેઠળ નાં કેન્દ્ર સરકારનાં માંદાં/ખોટ કરતાં એકમોને સમયબદ્ધ રીતે બંધ કરવા માટેની તથા તેની સ્થાવર અને જંગમ અસ્કયામતોના નિકાલ અંગે સુધારેલી માર્ગરેખાઓને મંજૂરી આપી છે. આ સુધારવામાં આવેલી માર્ગરેખાઓને કારણે માંદાં/ખોટ કરતાં કેન્દ્ર સરકારનાં એકમોને એકમો બંધ કરવામાં થતા વિલંબને નિવારી શકાશે. આ માર્ગરેખાઓ જાહેર સાહસોના વિભાગ દ્વારા સપ્ટેમ્બર 2016માં બહાર પાડવામાં આવેલી માર્ગરેખાઓનું સ્થાન લેશે.
આ માર્ગરેખાઓ દ્વારા બંધ કરવાની પ્રક્રિયાઓ માટેના સમયમર્યાદા, સંબંધિત મંત્રાલયો/વિભાગો સીપીએસઈ વગેરેની જવાબદારીઓ જેવાં કેટલાંક સિમાચિન્હો નક્કી કરીને જાહેર ક્ષેત્રનાં એકમો બંધ કરવા માટેની વિવિધ પ્રક્રિયાઓ વિધિઓ અંગે વ્યાપક માળખુ પૂરૂ પાડવામાં આવ્યું છે. આ માર્ગરેખાઓમાં વહિવટી મંત્રાલય/વિભાગ અને સીપીએસઈ દ્વારા અગાઉથી કરવાની તૈયારીઓ, બંધ કરવાની દરખાસ્ત રજૂ કરવી બંધ કરવા બાબતે વૈધાનિક અને અન્ય જવાબદારીઓ તથા સમયબદ્ધ રીતે આવા સીપીએસઈની સ્થાવર અને જંગમ મિલકતનો નિકાલ કરવાની વિધીનો સમાવેશ થાય છે.
આ માર્ગરેખાઓમાં આવાસ અને શહેરી બાબતોના મંત્રાલયની સંબંધિત માર્ગરેખાઓ હેઠળ સીપીએસઈની જમીનમાં પરવડે તેવા આવાસો માટે ઉપયોગને પ્રથમ અગ્રતા આપવામાં આવશે. સીપીએસઈમાં કર્મચારીઓ કામ કરતા હોવાથી એકમો બંધ થવાને કારણે તમને હાડમારી થાય નહીં તે માટે, તે કોઈ પણ પગાર સ્કેલમાં કામ કરતા હોય તો પણ વર્ષ 2007ના અનુમાનિક પગારધોરણ મુજબ તેમને સ્વૈચ્છિક નિવૃત્તિની એક સરખી નીતિ ધરાવતી યોજના આપવામાં આવશે.
આ માર્ગરેખાઓ માંદા/ખોટ કરતાં કેન્દ્ર સરકારનાં જાહેર એકમોને લાગુ પડશે જેમાં
- વહિવટી મંત્રાલય/સીસીઈએ પાસેથી વિભાગ/કેબિનેટની મંજૂરી/સૈદ્ધાંતિક મંજૂરી મેળવેલી હોવી જોઈએ અથવા
- સક્ષમ ઓથોરિટીની મંજૂરી/સૈદ્ધાંતિક મંજૂરી અથવા અન્ય મેળવવાની પ્રક્રિયા વહિવટી મંત્રાલય/વિભાગ દ્વારા સીપીએસઈનો નિકાલ કરવાનો નિર્ણય લેવાની પ્રક્રિયા ચાલુ હોય
પરવડે તેવા આવાસો માટે અગ્રતા આપીને સીપીએસઈનાં માંદાં/ખોટ કરતાં એકમોની જમીન આવાસ અને શહેરી બાબતોના મંત્રાલયને સરકારના ફ્લેગશિપ પ્રોગ્રામ પોસાય તેવા આવાસો માટે વ્યવસ્થા કરવા માટે ઉપલબ્ધ કરાશે.
NP/J.Khunt/RP
(Visitor Counter : 102
પ્રધાનમંત્રીનું કાર્યાલય
પ્રધાનમંત્રીની જનરલ ઇલેક્ટ્રિકના સીઇઓ એચ. લોરેન્સ કલ્પ જુનિયર સાથે મુલાકાત
પ્રધાનમંત્રી શ્રી નરેન્દ્ર મોદીએ જનરલ ઈલેક્ટ્રીકના સીઈઓ શ્રી એચ. લોરેન્સ કલ્પ જુનિયર સાથે મુલાકાત કરી.
પ્રધાનમંત્રીએ ભારતમાં મેન્યુફેક્ચરિંગની લાંબા ગાળાની પ્રતિબદ્ધતા માટે GEની પ્રશંસા કરી. પ્રધાનમંત્રી અને શ્રી કલ્પ, જુનિયરે ભારતમાં ઉત્પાદનને પ્રોત્સાહન આપવા માટે GEના બહોળા તકનીકી સહયોગની ચર્ચા કરી.
પ્રધાનમંત્રીએ ભારતમાં ઉડ્ડયન અને પુનઃપ્રાપ્ય ઊર્જા ક્ષેત્રમાં વધુ ભૂમિકા ભજવવા માટે જીઈને આમંત્રણ આપ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે આઇડીબીઆઈ બેંકમાં સરકાર દ્વારા મૂડી ઉમેરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં આઇડીબીઆઈ બેંકમાં સરકાર દ્વારા રૂ. 4,557 કરોડની મુડી ઉમેરવા માટે મંજૂરી આપવામાં આવી છે.
એનાથી આઇડીબીઆઈની સ્થિતિ સુધારવાની પ્રક્રિયા પૂર્ણ કરવામાં મદદ મળશે તથા બેંક નફાકારકતા અને સાધારણ ધિરાણ કરવા માટે સક્ષમ બનશે તેમજ સરકારને ઉચિત સમયે એનું રોકાણ વસૂલ કરવાનો વિકલ્પ મળશે.
આઇડીબીઆઈ બેંકને એની અગાઉથી ચાલી આવતી બુકની પ્રક્રિયા પૂર્ણ કરવા એક વાર મૂડીનાં ઉમેરણની જરૂર છે. બેંકે નોંધપાત્ર રીતે બાકી નીકળતી લોનમાં સુધારો કરીને એની એનપીએમાં ઘટાડો કર્યો છે, જે જૂન, 2018માં 18.8 ટકાની ટોચ પર હતો અને જૂન, 2019માં ઘટીને 8 ટકા થયો હતો. આ માટે મૂડી એનાં શેરધારકો પાસેથી મળશે. એલઆઇસી 51 ટકા હિસ્સો ધરાવે છે અને વીમા નિયમનકારક સંસ્થા દ્વારા હિસ્સો વધારવાની છૂટ નથી. જરૂરી રૂ. 9,300 કરોડમાંથી એલઆઇસી 51 ટકા  પૂર્ણ કરશે. બાકીનાં 49 ટકા રૂ. 4,557 કરોડ સરકાર પાસેથી મળવાની દરખાસ્ત છે, જે એને એક વખત મળશે.
આ રોકાણ પછી આઇડીબીઆઈ બેંક પોતાની રીતે મૂડીમાં વધારો કરવા સક્ષમ બનશે એવી અપેક્ષા છે અને આગામી વર્ષમાં કોઈક સમયે આરબીઆઈનાં પ્રોમ્પ્ટ કરેક્ટિવ એક્શન  માળખાગત કાર્ય રજૂ કરશે એવી અપેક્ષા છે. આ રોકડ તટસ્થ ઉમેરણ રિકેપ બોન્ડ્સ મારફતે ઉમેરાશે એટલે સરકાર બેંકનું મૂડીકરણ કરશે અને બેંક એ જ દિવસે સરકાર પાસેથી રિકેપ બોન્ડની ખરીદી કરશે, જેથી લિક્વિડિટી કે ચાલુ વર્ષનાં બજેટ પર કોઈ અસર નહિં થાય.
પૃષ્ઠભૂમિઃ
ઓગસ્ટ, 2018માં મંત્રીમંડળની મંજૂરી પછી એલઆઇસીએ આઇડીબીઆઈ બેંકમાં 51 ટકા હિસ્સાની ખરીદી કરી હતી. સરકાર પ્રમોટર્સ તરીકે જળવાઈ રહી છે અને 46.46 ટકા હિસ્સો ધરાવે છે.
છેલ્લાં એક વર્ષ દરમિયાન આઇડીબીઆઈ બેંકનાં નાણાકીય માપદંડોમાં નોંધપાત્ર સુધારો થયો છેઃ
- સીઆરએઆર 30.9.18નાં રોજ 6.22 ટકાથી વધીને 31.3.19નાં રોજ 11.58 થયો હતો
- 30.9.18નાં રોજ ચોખ્ખી એનપીએ 17.3 ટકાથી ઘટીને 31.3.19નાં રોજ 10.11 ટકા અને 30 જૂન, 2019નાં રોજ 8.02 ટકા થઈ હતી.
- પ્રોવિઝન કવરેજ રેશિયો  69 ટકા નાં રોજ સુધરીને 83 ટકા  અને 30 જૂન, 2019નાં રોજ વધુ વધીને 88 ટકા થયો હતો.
- એલઆઇસી સાથે સમન્વયથી 29 કરોડ પોલિસી ધારકો 3181 શાખાઓમાં ફેલાયેલા છે તથા એલઆઇસીનાં 11 લાખ એજન્ટો અને 2 લાખ કર્મચારીઓ પણ છે.
- એલઆઇસી સાથે સમન્વયમાં નાણાકીય વર્ષ 2019-20 માટે આવક રૂ. 500 કરોડ અને નાણાકીય વર્ષ 2020-21માં રૂ. 1,000 રહેવાનો અંદાજ છે.
- વીમાનાં વેચાણની શરૂઆત માર્ચ, 2019માં થઈ હતી, જેમાં પ્રીમિયમ રૂ. 160 કરોડ હતું. આ ગતિ જળવાઈ રહી છે અને ચાલુ વર્ષનાં પ્રથમ સાડા ચાર મહિનામાં પ્રીમિયમ પેટે રૂ. 250 કરોડની આવક થઈ છે. નાણાકીય વર્ષ 2019-29માં પ્રીમિયમ પેટે રૂ. 2,000 કરોડ અને રૂ. 200 કરોડની આવક કરવાનો લક્ષ્યાંક છે.
- એલઆઇસીનાં એજન્ટોનાં નેટવર્ક દ્વારા વધારાનાં રૂ. 5,000 કરોડનાં વ્યવસાયની ધારણા છે .
DK/GP/RP
(Visitor Counter : 156